SL Uradni list Evropske unije C 342/22

POROČILO

o letnih računovodskih izkazih Evropskega skupnega podjetja za ITER in razvoj fuzijske energije za proračunsko leto, ki se je končalo 31. decembra 2009, z odgovori Skupnega podjetja

2010/C 342/04

KAZALO

Odstavek Stran UVOD … 1-4 23 IZJAVA O ZANESLJIVOSTI … 5-14 23 PRIPOMBE O UPRAVLJANJU PRORAČUNA IN FINANČNEM POSLOVODENJU … 15-18 24 DRUGE ZADEVE … 19-33 24 Tabela … 26 Odgovori Skupnega podjetja … 27

UVOD

1. Evropsko skupno podjetje za ITER (1) in razvoj fuzijske energije je bilo ustanovljeno marca 2007 (2) za obdobje 35 let. Čeprav bodo glavne zmogljivosti za fuzijo razvite v Cadarachu v Franciji, je sedež Skupnega podjetja v Barceloni.

2. Člani Skupnega podjetja so Evropska skupnost za atomsko energijo (Euratom), ki jo zastopa Evropska komisija, države članice Euratoma in druge države, ki so sklenile sporazume o sodelovanju z Euratomom na področju nadzorovane jedrske fuzije in izrazile željo, da bi postale članice (na dan 31. decembra 2009: Švica).

3. Naloge Skupnega podjetja so (glej tudi tabelo): (a) zagotavljati prispevek Euratoma Mednarodni organizaciji za fuzijsko energijo ITER (3); (b) zagotavljati prispevek Euratoma k dejavnostim širšega pristopa (dopolnilne skupne dejavnosti na področju fuzijskih raziskav) z Japonsko za hiter razvoj fuzijske energije; (c) pripraviti in usklajevati program dejavnosti za pripravo gradnje demonstracijskega fuzijskega reaktorja in sorodnih naprav, vključno z eksperimentalno obsevalno napravo za testiranje fuzijskih materialov in tehnologij.

4. Ko je bilo Skupno podjetje ustanovljeno, so njegovi okvirni skupni viri, potrebni za 2007 do 2041, znašali 9 653 milijonov EUR. Skupni prispevek Euratoma je bil določen na 7 649 milijonov EUR, od tega največ 15 % za upravne odhodke. Drugi viri so prispevki Francije kot države gostiteljice ITER, prispevki za letne članarine, prostovoljni prispevki članov skupnega podjetja, razen Euratoma, in dodatni viri, ki bodo prejeti pod pogoji, ki ji bo odobril upravni odbor. Sodišče opozarja na dejstvo, da je treba bistveno povečati vire za projekt ITER (glej odstavke 31 do 33).

14. Zaradi naslednjih pripomb mnenji Sodišča nista vprašljivi.

PRIPOMBE O UPRAVLJANJU PRORAČUNA IN FINANČNEM POSLOVODENJU

Izvrševanje proračuna

15. Končni odobren proračun Skupnega podjetja za plačila za leto 2009 je znašal 173,6 milijona EUR. Skupna stopnja realizacije odobritev plačil je bila 65,3 %. V okviru tega je stopnja realizacije za operativne odhodke znašala 65,5 %, za upravne odhodke pa 64,2 %. Konec leta 2009 so sredstva Skupnega podjetja na bančnih računih znašala 42 milijonov EUR. Prenizka poraba se večinoma nanaša na zamude pri napredku fuzijskega programa Euratom, kot je Sodišče opazilo že v letu 2008.

Predstavitev računovodskih izkazov: prispevki članov

16. Sodišče opaža, da se dejavnosti skupnih podjetij EU financirajo s prispevki njihovih članov in da nimajo kapitala kot takšnega. Sodišče je priporočilo, da se ta posebna značilnost skupnih podjetij jasno razkrije v računovodskih izkazih.

17. Za razliko od drugih skupnih podjetij EU se skupno podjetje za ITER in razvoj fuzijske energije v celoti financira iz javnih sredstev. Zato se zanj ne uporabljajo splošne določbe računovodskega pravila EU št. 1 (skupinsko računovodstvo) o prikazu prispevkov članov v neto sredstvih v bilanci stanja, temveč se prispevki članov prikažejo v prihodkih iz poslovanja v izkazu poslovnega izida.

18. Čeprav je takšna računovodska obravnava sprejemljiva za Skupno podjetje za ITER in razvoj fuzijske energije, Sodišče meni, da bi morali biti računovodski izkazi skupnih podjetij na splošno harmonizirani, ter jemlje na znanje namen Komisije, da bo skupnim podjetjem pripravila podrobne smernice o tem.

DRUGE ZADEVE

Sistemi notranje kontrole

19. Sodišče je v svojem prejšnjem poročilu sicer navedlo, da je bilo Skupno podjetje v letu 2008 v zagonski fazi, vendar je hkrati opozorilo, da še ni v celoti izvajalo svojih sistemov notranjih kontrol in finančnih informacij.

20. Skupno podjetje je v letu 2009 sicer ukrepalo, da bi razvilo standarde notranje kontrole, vendar ob koncu leta 2009 ključne dejavnosti organizacije še niso bile dovolj formalizirane. Za upravljanje operativnih pogodb ni bilo vzpostavljeno ustrezno orodje. Izvrševanje proračuna in poročanje o njem temeljita na uporabi razpredelnic. Ni podatkovne zbirke, v kateri bi bile zbrane operativne, upravne in finančne informacije.

21. Aprila 2009 je bila reorganizirana oddelčna struktura Skupnega podjetja. Po novi strukturi sta proračunska in računovodska funkcija del oddelka za javna naročila, zaradi česar se porajajo vprašanja o potrebni ločitvi nalog za finančne in operativne dejavnosti (glej tudi odstavek 31).

22. Kot je bilo opaženo že za leto 2008, s tem povezanih poslovnih procesov računovodja še ni potrdil, kot zahteva finančna uredba Skupnega podjetja.

23. Skupno podjetje je julija 2009 vzpostavilo službo za notranjo revizijo. Vendar ocena upravljavskih sistemov in učinkovitosti sistemov notranje kontrole, ki jo zahteva finančna uredba Skupnega podjetja, še ni bila izvedena. Ta ocena je še posebej pomembna glede na notranjo reorganizacijo Skupnega podjetja v letu 2009.

24. Sodišče je preizkusilo vzorec z 31 transakcijami. V dveh primerih je Skupno podjetje sprejelo proračunske obveznosti šele po prevzetju pravnih obveznosti, kar je v nasprotju z zahtevami finančne uredbe, v dveh drugih primerih pa ni bilo zadostnih dokazil, da so bili pred izvršitvijo plačil izvedeni postopki potrjevanja.

25. Pri enem revidiranem plačilu donacije v višini 584 000 EUR je Sodišče ugotovilo, da je bil uradnik, ki je odobril plačilo, pooblaščen samo za odobritev plačil donacij do višine 200 000 EUR. Pri revidiranem plačilu za pripravo gradbišča v višini več kot 10 milijonov EUR je Sodišče našlo dokaze samo o formalnih pregledih, ki jih je izvedlo Skupno podjetje, ti pa niso zadoščali za pridobitev zagotovila, predvsem v zvezi s finančnimi zahtevami sporazuma o donaciji in upravičenostjo stroškov.

Zamude pri plačilih letnih članarin

26. Sodišče je za leto 2008 ugotovilo, da več članov Skupnega podjetja ni plačalo svojih članarin v roku, ki ga je določil upravni odbor.

27. V letu 2009 je bil rok za plačilo letnih prispevkov članov 31. maj 2009. Kljub več opominom, ki jih je poslalo Skupno podjetje, dva člana do konca leta še nista plačala svojih članarin za leto 2009.

Finančna uredba Skupnega podjetja

28. Sodišče je za leto 2008 opazilo več zadev, v zvezi s katerimi bi bilo po njegovem mnenju treba spremeniti finančno uredbo Skupnega podjetja, da se okrepi njegov finančni okvir (13). Konec leta 2009 finančna uredba še ni bila spremenjena.

Vloga službe Komisije za notranjo revizijo

29. Sodišče je v svojem mnenju št. 4/2008 opozorilo, da finančna uredba Skupnega podjetja ne omenja pooblastil notranjega revizorja Komisije za revidiranje Skupnega podjetja.

30. Sodišče ponavlja, da je v skladu z okvirno finančno uredbo splošno pravilo, da ima notranji revizor Komisije enaka pooblastila za organe EU, vključno s skupnimi podjetji, kot za oddelke Komisije.

Stanje projekta ITER

31. Komisija je maja 2010 izdala sporočilo Evropskemu parlamentu in Svetu o stanju projekta ITER (14). Prišla je do zaključka, da je zaradi precejšnjega povečanja stroškov za ITER treba pregledati vodenje Skupnega podjetja, vključno z njegovimi politikami javnih naročil in vzpostavitvijo trajnostnega finančnega okvira. Predvsem ocenjuje, da bo v prispevku Euratoma za ITER v letih 2012 in 2013 potrebnih okoli 1,4 milijarde EUR za pokritje povečanih stroškov.

32. Čeprav je Svet potrdil svojo podporo projektu ITER na svojih zasedanjih novembra 2009 in julija 2010, septembra 2010 niti Svet niti Evropski parlament še nista dala soglasja za dodatno financiranje, potrebno v letih 2012 in 2013 za prispevek Euratoma k projektu ITER.

33. Sodišče opaža, da lahko ti dogodki precej vplivajo na dejavnosti in proračun Skupnega podjetja.

To poročilo je sprejel senat II, ki ga vodi g. Morten LEVYSOHN, član Evropskega računskega sodišča, v Luxembourgu na svojem zasedanju 20. oktobra 2010. Za Računsko sodišče Vítor Manuel da SILVA CALDEIRA Predsednik

Tabela Evropsko skupno podjetje za ITER in razvoj fuzijske energije (Barcelona) Področja pristojnosti Unije, ki izhajajo iz Pogodbe Pristojnosti Skupnega podjetja, kot so opredeljene v Odločbi Sveta 2007/198/Euratom Vodenje Viri, ki so bili Skupnemu podjetju na voljo v letu 2009 Glavni dosežki v letu 2009 Evropska skupnost za atomsko energijo Poglavje 5 Pogodbe o ustanovitvi Evropske skupnosti za atomsko energijo o „skupnih podjetjih“, zlasti člen 45: „Podjetja, ki so bistvenega pomena za razvoj jedrske industrije v Skupnosti, se lahko v skladu s členi, navedenimi v nadaljevanju, ustanovijo kot skupna podjetja v smislu te pogodbe.“ člen 49: „Skupna podjetja se ustanovijo s sklepom Sveta. Vsako skupno podjetje je pravna oseba.“ Cilji — zagotavljati prispevek Evropske skupnosti za atomsko energijo („Euratom“) Mednarodni organizaciji za fuzijsko energijo ITER, — zagotavljati prispevek Euratoma k dejavnostim širšega pristopa z Japonsko za hitro uresničitev fuzijske energije, — pripraviti in usklajevati program dejavnosti za pripravo gradnje demonstracijskega fuzijskega reaktorja in sorodnih naprav, vključno z Eksperimentalno obsevalno napravo za testiranje fuzijskih materialov in tehnologij (IFMIF). Naloge — nadzoruje priprave lokacije projekta ITER, — zagotavlja komponente, opremo, materiale in druge vire Organizaciji ITER, — upravlja pravila za javna naročila v odnosu do Organizacije ITER in zlasti s tem povezane postopke zagotavljanja kakovosti, — pripravlja in usklajuje sodelovanje Euratoma v znanstvenih in tehničnih izkoriščanjih projekta ITER, — usklajuje znanstvene in tehnološke raziskave in razvojne dejavnosti za podporo prispevka Euratoma Organizaciji ITER, — zagotavlja finančni prispevek Euratoma Organizaciji ITER, — zagotavlja ureditve, da postanejo kadrovski viri dostopnejši za Organizacijo ITER, — sodeluje z Organizacijo ITER in izvaja druge dejavnosti za pospeševanje Sporazuma ITER. 1 — Upravni odbor Upravni odbor je odgovoren za nadzor Skupnega podjetja pri uresničevanju njegovih ciljev in zagotavlja tesno sodelovanje med Skupnim podjetjem in njegovimi člani pri uresničevanju dejavnosti. 2 — Izvršni odbor Izvršni odbor pomaga upravnemu odboru pri pripravi njegovih odločb in prevzema vse druge naloge, ki mu jih upravni odbor lahko naloži. 3 — Odbor znanstvenega programa Odbor znanstvenega programa po potrebi svetuje upravnemu odboru in direktorju o sprejemanju in izvajanju projektnega načrta in delovnih programov. 4 — Direktor Direktor je glavni izvršni direktor, ki je odgovoren za dnevno upravljanje Skupnega podjetja in je njegov pravni zastopnik. 5 — Zunanja revizija Evropsko računsko sodišče. 6 — Notranja revizija Vzpostavljena od 1. julija 2009. 7 — Organ za razrešnico Parlament na priporočilo Sveta. Končni proračun za leto 2009 173,61 milijona EUR, od tega 80,6 % financiranih s prispevkom Unije (149,8 milijona EUR za leto 2008). Število zaposlenih 31. decembra 2009 — 199 mest v načrtu delovnih mest, od tega na dan 31.12.2009 zasedenih 147 (vključno s ponujenimi in sprejetimi zaposlitvami 153, od tega 40 stalnih in 113 začasnih). — 66 drugih delovnih mest (pogodbeni uslužbenci, napoteni nacionalni strokovnjaki). — Skupno število zaposlenih: 213 (vključno s ponujenimi in sprejetimi zaposlitvami 219) ITER in mednarodni sporazumi o širšem pristopu — Operativne pogodbe: 47 sklenjenih v skupni vrednosti 142,5 milijona EUR (51 sproženih) — Dogovori o javnih naročilih: 8 podpisanih za projekt ITER (v vrednosti 400 milijonov EUR), 3 podpisani za projekte širšega pristopa (v vrednosti 19 milijonov EUR) — Pripisana vrednost ITER za fuzijo za energijo: 2.92 kIUA (enako vrednosti 4,4 milijona EUR) — Donacije: 30 dodeljenih v skupni vrednosti 15,9 milijona EUR (30 sproženih) — Upravne pogodbe: 5 sklenjenih v skupni vrednosti 6 milijonov EUR (7 sproženih) — Izvrševanje proračuna: 98,9 % za odobritve za prevzem obveznosti, 65,3 % za odobritve plačil — Izgradnja Organizacije: zaposlenih 58 uradnikov ali začasnih uslužbencev in 34 pogodbenih uslužbencev za fuzijo za energijo — vzpostavljeni funkciji notranje revizije in varstva podatkov — odbori: 4 sestanki upravnega odbora, 7 sestankov izvršnega odbora in 3 sestanki odbora za tehnično svetovanje. Vir: Podatki, ki jih je posredovalo Skupno podjetje.

ODGOVOR SKUPNEGA EVROPSKEGA PODJETJA Izvrševanje proračuna Odstavek 15 Podjetje F4E se strinja s pripombami Sodišča. Za leto 2010 se izvaja izboljšana razdelitev plačil s strožjimi mehanizmi poročanja in nadzora nad izvrševanjem proračuna za odhodke iz poslovanja. Predstavitev računovodskih izkazov: prispevki članov Odstavki 16–18 Podjetje F4E se strinja z opažanji Sodišča, ki se nanašajo na skupna podjetja na splošno in obravnavajo namero Komisije, da izda podrobne smernice o predstavitvi prispevkov članov v letnem računovodskem izkazu. Sistemi notranje kontrole Odstavek 19 Podjetje F4E se strinja s pripombami Sodišča in poudarja, da krepitev okolja notranje kontrole v organizaciji ostaja ena njegovih ključnih prednostnih nalog. Vseeno pa je treba razumeti, da je za razvoj, izvajanje in spremljanje notranjih kontrol v mladi, hitro rastoči organizaciji potrebnega veliko časa in sredstev, zlasti v času, ko si organizacija prizadeva ugotoviti najustreznejši način upravljanja. V letih 2009 in 2010 je bil dosežen precejšen napredek pri razvoju okvira nefinančne kontrole, zlasti glede: — opisa delovnih mest, — etičnih in organizacijskih vrednot, — ocenjevanja in razvoja osebja, — procesov in postopkov, — neprekinjenega poslovanja, — upravljanja dokumentov, — notranje revizije. Odstavek 20 Podjetje F4E se strinja s pripombami Sodišča in trenutno uvaja orodje za upravljanje pogodb. Podjetje tudi razvija sistematična proračunska orodja za pripravo/izvrševanje proračuna (z izdelavo preglednice za samodejen pregled stanja) ter poročanje o proračunu in podatkih o sredstvih. Odstavka 21 in 23 Medtem ko so bili prvi meseci notranje revizije namenjeni posvetovalnim dejavnostim in krepitvi zmogljivosti, se je prva naloga revizije – o finančnih tokovih – začela novembra 2009 in končala maja 2010. Letni revizijski načrt za obdobje 2009/2010 je 27. januarja 2010 sprejel direktor in podprl upravni odbor. V okviru notranje revizije finančnih tokov podjetja F4E so bila po reorganizaciji aprila 2009 v zvezi s finančnimi kontrolami že obravnavana številna medsektorska vprašanja, povezana s finančnim poslovodenjem. Težave, na katere je opozorilo Sodišče, so bile predmet presoje na podlagi te notranje revizije. Skladno s priporočili notranjega revizorja je bil vzpostavljen akcijski načrt, ki naj bi med drugim zagotovil potrebno ločitev dolžnosti za finančne in operativne dejavnosti. Izvajanje tega akcijskega načrta se je začelo avgusta 2010 in bi se v glavnem moralo končati do konca leta. Odstavek 22 Podjetje F4E se strinja s pripombami Sodišča. Računovodja ni formalno potrdil računovodskih sistemov, ker s tem povezani poslovni procesi še niso bili formalizirani. Odstavek 24 Zaradi proračunskih omejitev podjetje F4E ni moglo prevzeti obveznosti za celotni znesek iz sporazuma, ki sta ga sklenila glavna akterja projekta ITER. Zaradi sklepa Sveta o projektu ITER, ki naj bi bil sprejet novembra, in dodatne spremembe proračuna podjetja F4E za leto 2010 bi moralo biti podjetje F4E sposobno prevzeti obveznosti za celotni znesek prispevka Mednarodne organizacije. Odstavek 25 Podjetje F4E se strinja s pripombami Sodišča v zvezi z donacijo, v zvezi s katero je bila opravljena revizija. Stanje je zdaj popravljeno z višjim, enotnim pragom, opredeljenim v prenosu pooblastil, ki so bila izdana odredbodajalcu na podlagi prenosa. Podjetje F4E se strinja s pripombami Sodišča glede revidiranega plačila v zvezi s pripravljalnimi deli na gradbišču. Na splošno namerava podjetje F4E analizirati in podrobno proučiti notranje postopke, ki bodo med drugim omogočili izboljšanje predhodne notranje kontrole. Zamude pri plačilih letnih članarin Odstavka 26–27 Podjetje F4E se strinja s pripombami Sodišča. V letu 2010 se je stanje izboljšalo zaradi večjih pričakovanj in preventivnih ukrepov. V letu 2011 bo podjetje F4E dodatno okrepilo svoj sistem zgodnjega opozarjanja s pošiljanjem ocene višine letne članarine posameznega člana za leto 2011. Člani so aprila 2010 že prejeli informacije o članarinah za leto 2011, uradno obvestilo s potrditvijo končnega zneska pa bodo prejeli potem, ko bo upravni odbor novembra 2010 sprejel proračun za leto 2011. Finančna uredba Skupnega podjetja Odstavek 28 Podjetje F4E se strinja s pripombami Sodišča. Podjetje je menilo, da je treba, preden predlaga morebitno revizijo finančne uredbe, za dober in učinkovit pristop k temu zbrati nekajletne izkušnje o dejanskem izvajanju teh pravil. Ta revizija bi morala biti v skladu tudi z morebitnim predlogom za revizijo statuta podjetja F4E (potem ko ga odobri upravni odbor) in nadaljnjimi razpravami s Svetom. Ustanovljena je bila notranja delovna skupina, predlog za revizijo finančne uredbe podjetja F4E pa se mora predložiti v sprejetje pred koncem leta 2010. Vloga službe Komisije za notranjo revizijo Odstavka 29–30 Pričakuje se, da se bo z revizijo statuta podjetja F4E pojasnila uporaba okvirne finančne uredbe v zvezi z notranjo revizijo Skupnega podjetja. Ne glede na to pojasnilo bodo v predlogu za spremembo finančne uredbe podjetja F4E, ki je trenutno v pripravi, že upoštevane pripomba Sodišča in veljavne splošne določbe, ki notranjega revizorja Komisije pooblaščajo za revizijo organov EU. Stanje projekta ITER Odstavki 31–33 Podjetje F4E želi poudariti, da čeprav so te informacije pravilne, predstavljajo stanje iz razprav septembra 2010, potem ko so sledile sprejetju predloga Komisije za sklep Evropskega parlamenta in Sveta o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju glede večletnega finančnega okvira za rešitev dodatnih potreb po financiranju projekta ITER (COM (2010)/403 z dne 20. julija 2010).

(1) ITER: mednarodni termonuklearni poskusni reaktor.

(2) Odločba Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (UL L 90, 30.3.2007, str. 58).

(3) Mednarodna organizacija za fuzijsko energijo ITER je bila ustanovljena oktobra 2007 za začetno obdobje 35 let za izvajanje projekta ITER, katerega cilj je dokazati znanstveno in tehnično izvedljivost fuzijske energije. Člani so Euratom, Ljudska republika Kitajska, Republika Indija, Japonska, Republika Koreja, Ruska federacija in Združene države Amerike.

(4) Tem računovodskim izkazom je priloženo poročilo o upravljanju proračuna in finančnem poslovodenju med letom, ki med drugim vsebuje podatke o stopnji izvrševanja odobrenih proračunskih sredstev in povzetek informacij o prenosih odobrenih proračunskih sredstev med različnimi proračunskimi postavkami.

(5) Računovodski izkazi zajemajo bilanco stanja in izkaz poslovnega izida, izkaz denarnih tokov, izkaz gibanja kapitala in prilogo k računovodskim izkazom, v kateri so opisane pomembne računovodske usmeritve in podana druga pojasnila.

(6) Poročila o izvrševanju proračuna vsebujejo izkaz realizacije proračuna in njegovo prilogo.

(7) UL L 248, 16.9.2002, str. 1.

(8) Finančna uredba Evropskega skupnega podjetja za ITER in razvoj fuzijske energije, ki jo je s sklepom sprejel njegov upravni odbor dne 22. oktobra 2007.

(9) Člen 33 Uredbe Komisije (ES, Euratom) št. 2343/2002 z dne 19. novembra 2002 (UL L 357, 31.12.2002, str. 72).

(10) Člen 38 Uredbe (ES, Euratom) št. 2343/2002.

(11) Pravila, ki veljajo za organe EU v zvezi s predstavitvijo računovodskih izkazov in računovodstvom, so določena v poglavju 1 naslova VII Uredbe (ES, Euratom) št. 2343/2002, kakor je bila nazadnje spremenjena z Uredbo (ES, Euratom) št. 652/2008 z dne 9. julija 2008 (UL L 181, 10.7.2008, str. 23), in so kot takšna sestavni del finančne uredbe Evropskega skupnega podjetja za ITER in razvoj fuzijske energije.

(12) Mednarodna zveza računovodskih strokovnjakov (MZRS) in Mednarodni standardi za vrhovne revizijske institucije (ISSAI).

(13) Mnenje št. 4/2008 o finančni uredbi za Evropsko skupno podjetje za ITER in razvoj fuzijske energije (fuzija za energijo) ter odstavki 21 do 23 Poročila Sodišča o letnih računovodskih izkazih Evropskega skupnega podjetja za ITER in razvoj fuzijske energije za proračunsko leto, ki se je končalo 31. decembra 2008 (UL C 310, 18.12.2009, str. 1).

(14) Sporočilo Komisije Evropskemu parlamentu in Svetu: Stanje projekta ITER in možnosti za naprej (SEC(2010) 571 z dne 4. maja 2010).